strabo.geographica 2.4.3
Ἀλλʼ ὦ φίλε Πολύβιε , φαίη τις ἄν , ὥσπερ τούτου τοῦ ψεύσματος ἐναργῆ παρίστησι τὸν ἔλεγχον ἡ πεῖρα ἐξ αὐτῶν ὧν εἴρηκας αὐτός , εἰς μὲν Λευκάδα ἐκ Πελοποννήσου ἑπτακοσίους , ἐντεῦθεν δὲ τοὺς ἴσους εἰς Κόρκυραν , καὶ πάλιν ἐντεῦθεν εἰς τὰ Κεραύνια τοὺς ἴσους , καὶ ἐν δεξιᾷ εἰς τὴν Ἰαπυγίαν , ἀπὸ δὲ τῶν Κεραυνίων τὴν Ἰλλυρικὴν παραλίαν σταδίων ἑξακισχιλίων ἑκατὸν πεντήκοντα · οὕτως κἀκεῖνα ψεύσματά ἐστιν ἀμφότερα , καὶ ὃ Δικαίαρχος εἶπε , τὸ ἀπὸ πορθμοῦ ἐπὶ στήλας εἶναι σταδίων ἑπτακισχιλίων , καὶ ὃ σὺ δοκεῖς ἀποδεῖξαι · ὁμολογοῦσι γὰρ οἱ πλεῖστοι λέγοντες τὸ διὰ πελάγους μυρίων εἶναι καὶ δισχιλίων , συμφωνεῖ δὲ τοῦτο καὶ τῇ ἀποφάσει τῇ περὶ τοῦ μήκους τῆς οἰκουμένης . μάλιστα γὰρ εἶναί φασι μυριάδων ἑπτά · τούτου δὲ τὸ ἑσπέριον τμῆμα τὸ ἀπὸ τοῦ Ἰσσικοῦ κόλπου μέχρι τῶν ἄκρων τῆς Ἰβηρίας , ἅπερ δυσμικώτατά ἐστι , μικρὸν ἀπολείπειν τῶν τρισμυρίων . συντιθέασι δʼ οὕτως · ἀπὸ μὲν τοῦ Ἰσσικοῦ κόλπου μέχρι τῆς Ῥοδίας πεντακισχιλίους , ἐνθένδʼ ἐπὶ Σαλμώνιον τῆς Κρήτης , ὅπερ ἐστὶ τὸ ἑῷον ἄκρον , χιλίους , αὐτῆς δὲ τῆς Κρήτης μῆκος πλείους ἢ δισχιλίους ἐπὶ Κριοῦ μέτωπον , ἐντεῦθεν δʼ ἐπὶ Πάχυνον τῆς Σικελίας τετρακισχιλίους καὶ πεντακοσίους , καὶ ἀπὸ Παχύνου δὲ ἐπὶ πορθμὸν πλείους ἢ χιλίους , εἶτα τὸ δίαρμα τὸ ἐπὶ στήλας ἀπὸ πορθμοῦ μυρίους δισχιλίους , ἀπὸ στηλῶν δὲ ἐπὶ τὰ τελευταῖα τοῦ Ἱεροῦ ἀκρωτηρίου τῆς Ἰβηρίας περὶ τρισχιλίους . καὶ ἡ κάθετος δὲ οὐ καλῶς εἴληπται , εἴπερ ἡ μὲν Νάρβων ἐπὶ τοῦ αὐτοῦ παραλλήλου σχεδόν τι ἵδρυται τῷ διὰ Μασσαλίας , αὕτη τε τῷ διὰ Βυζαντίου , καθάπερ καὶ Ἵππαρχος πείθεται , ἡ δὲ διὰ τοῦ πελάγους ἐπὶ τοῦ αὐτοῦ ἐστι τῷ διὰ πορθμοῦ καὶ τῆς Ῥοδίας , ἀπὸ δὲ τῆς Ῥοδίας εἰς Βυζάντιον ὡς ἂν ἐπὶ τοῦ αὐτοῦ μεσημβρινοῦ κειμένων ἀμφοῖν περὶ πεντακισχιλίους , ὡς εἰρήκασι , σταδίους · τοσοῦτοι γὰρ ἂν εἶεν καὶ οἱ τῆς εἰρημένης καθέτου . ἐπεὶ δὲ καὶ τὸ μέγιστον δίαρμα τοῦ πελάγους τούτου τὸ ἀπὸ τῆς Εὐρώπης ἐπὶ τὴν Λιβύην πεντακισχιλίων που σταδίων λέγουσιν ἀπὸ τοῦ μυχοῦ τοῦ Γαλατικοῦ κόλπου , δοκεῖ μοι πεπλανημένως λέγεσθαι τοῦτο , ἢ πολὺ τὴν Λιβύην κατὰ τοῦτο τὸ μέρος προσνεύειν ἐπὶ τὴν ἄρκτον καὶ συνάπτειν τῷ διὰ τῶν στηλῶν παραλλήλῳ . καὶ τοῦτο οὐκ εὖ λέγεται τὸ πλησίον τῆς Σαρδόνος τὴν λεχθεῖσαν κάθετον τελευτᾶν · οὐ γὰρ παραπλήσιον , ἀλλὰ πολὺ δυσμικώτερον εἶναι τὸ δίαρμα τοῦτο τῆς Σαρδόνος , ὅλον σχεδόν τι ἀπολαμβάνον ἐν τῷ μεταξὺ πρὸς τῷ Σαρδονίῳ τὸ Λιγυστικὸν πέλαγος · καὶ τῆς παραλίας δὲ τὰ μήκη πεπλεόνασται , πλὴν οὐκ ἐπὶ τοσοῦτόν γε .
Lemmas: ἀλλά ὦ φίλος Πολύβιος , φημί τις ἄν , ὥσπερ οὗτος ὁ ψεῦσμα ἐναργής παρίστημι ὁ ἔλεγχος ὁ πεῖρα ἐκ αὐτός ὅς λέγω αὐτός , εἰς μέν Λευκάς ἐκ Πελοπόννησος ἑπτακόσιοι , ἐντεῦθεν δέ ὁ ἴσος εἰς Κέρκυρα , καί πάλιν ἐντεῦθεν εἰς ὁ Κεραύνιος ὁ ἴσος , καί ἐν δεξιός εἰς ὁ Ἰαπυγία , ἀπό δέ ὁ Κεραύνια ὁ Ἰλλυρικός παράλιος στάδιον ἑξακισχίλιοι ἑκατόν πεντήκοντα · οὕτως ἐκεῖνος ψεῦσμα εἰμί ἀμφότερος , καί ὅς Δικαίαρχος λέγω , ὁ ἀπό πορθμός ἐπί στήλη εἰμί στάδιον ἑπτακισχίλιοι , καί ὅς σύ δοκέω ἀποδείκνυμι · ὁμολογέω γάρ ὁ πολύς λέγω ὁ διά πέλαγος μυρίος εἰμί καί δισχίλιοι , συμφωνέω δέ οὗτος καί ὁ ἀπόφασις ὁ περί ὁ μῆκος ὁ οἰκουμένη . μάλα γάρ εἰμί φημί μυριάς ἑπτά · οὗτος δέ ὁ ἑσπέριος τμῆμα ὁ ἀπό ὁ Ἰσσικός κόλπος μέχρι ὁ ἄκρον ὁ Ἰβηρία , ὅς δυσμικός εἰμί , μικρός ἀπολείπω ὁ τρισμύριοι . συντίθημι δέ οὕτως · ἀπό μέν ὁ Ἰσσικός κόλπος μέχρι ὁ Ῥόδιος πεντακισχίλιοι , ἐνθένδε ἐπί Σαλμώνιον ὁ Κρήτη , ὅς εἰμί ὁ ἑῷος ἄκρον , χίλιοι , αὐτός δέ ὁ Κρήτη μῆκος πολύς ἤ δισχίλιοι ἐπί Κριός μέτωπον , ἐντεῦθεν δέ ἐπί Πάχυνος ὁ Σικελία τετρακισχίλιοι καί πεντακόσιοι , καί ἀπό Πάχυνος δέ ἐπί πορθμός πολύς ἤ χίλιοι , εἶτα ὁ δίαρμα ὁ ἐπί στήλη ἀπό πορθμός μυρίος δισχίλιοι , ἀπό στήλη δέ ἐπί ὁ τελευταῖος ὁ Ἱερόν ἀκρωτήριον ὁ Ἰβηρία περί τρισχίλιοι . καί ὁ κάθετος δέ οὐ καλός λαμβάνω , εἴπερ ὁ μέν Νάρβων ἐπί ὁ αὐτός παράλληλος σχεδόν τις ἱδρύω ὁ διά Μασσαλία , οὗτος τε ὁ διά Βυζάντιος , καθά καί Ἵππαρχος πείθω , ὁ δέ διά ὁ πέλαγος ἐπί ὁ αὐτός εἰμί ὁ διά πορθμός καί ὁ Ῥόδιος , ἀπό δέ ὁ Ῥόδιος εἰς Βυζάντιον ὡς ἄν ἐπί ὁ αὐτός μεσημβρινός κεῖμαι ἄμφω περί πεντακισχίλιοι , ὡς λέγω , στάδιον · τοσοῦτος γάρ ἄν εἰμί καί ὁ ὁ λέγω καθέτης . ἐπεί δέ καί ὁ μέγας δίαρμα ὁ πέλαγος οὗτος ὁ ἀπό ὁ Εὐρώπη ἐπί ὁ Λιβύη πεντακισχίλιοι που στάδιον λέγω ἀπό ὁ μυχός ὁ Γαλατικός κόλπος , δοκέω ἐγώ πεπλανημένως λέγω οὗτος , ἤ πολύς ὁ Λιβύη κατά οὗτος ὁ μέρος προσνεύω ἐπί ὁ ἄρκτος καί συνάπτω ὁ διά ὁ στήλη παράλληλος . καί οὗτος οὐ εὖ λέγω ὁ πλησίον ὁ Σαρδώ ὁ λέγω κάθετος τελευτάω · οὐ γάρ παραπλήσιος , ἀλλά πολύς δυσμικός εἰμί ὁ δίαρμα οὗτος ὁ Σαρδώ , ὅλος σχεδόν τις ἀπολαμβάνω ἐν ὁ μεταξύ πρός ὁ Σαρδώ ὁ Λίγυς πέλαγος · καί ὁ παραλία δέ ὁ μῆκος πλεονάζω , πλήν οὐ ἐπί τοσοῦτος γε .